32000D0363
L 132/1
JURNALUL OFÍCIAL AL UNIUNII EUROPENE
DECIZIA COMISIEI
din 28 aprilie 2000
privind normele de aplicare a Directivei nr. 95/64/CE a Consiliului privind raportările statistice ale transporturilor navale de mărfuri și pasageri
[notificată sub numărul C (2000) 1134]
(Text cu relevanță pentru SEE)
(2000/363/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 95/64/CE a Consiliului din 8 decembrie 1995 privind raportările statistice ale transporturilor navale de mărfuri și pasageri (1), astfel cum a fost modificată prin Decizia 98/385/CE a Comisiei (2), în special articolele 4 și 12,
întrucât:
(1)
Lista porturilor stabilită prin decizia sus-menționată trebuie să fie actualizată periodic de către Comisie.
(2)
Conținutul anexelor numitei directive necesită adaptări.
(3)
Măsurile prevăzute în prezenta decizie sunt conforme cu avizul comitetului programului statistic instituit prin Decizia 89/382/CEE, Euratom a Consiliului (3),
ADOPTĂ PREZENTA DECIZIE:
Articolul 1
(1) Anexele II, IV, V și VIII la Directiva 95/64/CE se modifică după cum urmează:
1.
Anexa II: la clasificarea după tipul de încărcătură,
(a)
în categoria „Roll on-roll off (autopropulsate)”:
(i)
descrierea de la subcategoria „Autoturisme particulare și remorci/rulote tractate” (cod 52) este înlocuită cu „Autoturisme particulare, motociclete și remorci/rulote tractate”;
(ii)
se adaugă sub-categoria suplimentară „Alte unități autopropulsate mobile” cu codul 59;
(b)
în categoria „Roll on-roll off (fără autopropulsie)”:
(i)
descrierea subcategoriei „Alte unități mobile” (cod 60) este înlocuită prin „Unități mobile fără autopropulsie”;
(ii)
descrierea subcategoriei „Rulote netractate și alte remorci rutiere agricole și industriale” (cod 62) este înlocuită cu „Rulote netractate și alte vehicule rutiere agricole și industriale”;
(iii)
se adaugă subcategoria „Alte unități mobile fără autopropulsie” cu codul 69.
2.
Anexa IV: în lista de coduri a zonelor de coastă maritimă,
(a)
după codul „0012 Franța: Mediterana”, sunt inserate noile coduri „0013 Departamente franceze de peste mări: Guyana franceză”, „0014 Departamente franceze de peste mări: Martinica și Guadelupa” și „0015 Departamente franceze de peste mări: Réunion”;
(b)
codul „0043 Germania: Rinul” este înlocuit cu „0043 Germania: interiorul teritoriului”;
(c)
codul „0112 Spania: Mediterana și Atlanticul (Sud)” este înlocuit cu „0112 Spania: Mediterana și Atlanticul (Sud), inclusiv insulele Baleare și Insulele Canare”.
3.
Anexa V: în lista codurilor naționalității navelor,
(a)
se inserează codurile „0051 Italia - primul registru” și „0052 Italia - registrul internațional”;
(b)
codul „4611” al insulelor Virgine britanice este înlocuit cu codul „4680”;
(c)
codul „4612” al Montserrat este înlocuit cu codul „4700”.
4.
Anexa VIII: în tabelul „Ansamblul datelor C1”,
(a)
în coloana „Nomenclaturi”, variabila „Tipul de încărcătură (numai container și roll on-roll off), anexa II (subcategoriile 30, 31, 32, 33, 34, 50, 51, 52, 53, 54, 56 60, 61, 62 și 63)” este înlocuită cu „Tipul de încărcătură (numai container și roll on-roll off), anexa II (subcategoriile 30, 31, 32, 33, 34, 50, 51, 52, 53, 54, 56, 59, 60, 61, 62,63 și 69)”;
(b)
la ultima linie din tabelul „Date” se adaugă noile subcategorii „59” și „69” pentru cele trei valori „Greutatea brută a mărfurilor și tonajul”, „Numărul de unități” și „Numărul de unități fără încărcătură”.
(2) Noile versiuni ale anexelor II, IV, V și VIII la Directiva 95/64/CE, care preiau modificările menționate la alineatul (1), sunt prezentate în anexa I la prezenta decizie.
Articolul 2
Lista porturilor stabilită în anexa II la Decizia 98/385/CE este înlocuită printr-o listă actualizată, așa cum figurează în anexa II la prezenta decizie, în care porturile sunt codificate și clasate pe țări și pe zone maritime de coastă.
Articolul 3
Prezenta decizie se adresează statelor membre.
Adoptată la Bruxelles, 28 aprilie 2000.